Neuvoston asetus (ETY) N:o 519/77 annettu 14 päivänä maaliskuuta 1977 vientitukien myöntämistä ja niiden määrän vahvistamisperusteita koskevien yleisten sääntöjen vahvistamisesta hedelmä- ja vihannesjalostealalla



Virallinen lehti nro L 073 , 21/03/1977 s. 0024 - 0025

Suomenk. erityispainos Alue 3 Nide 8 s. 0161

Kreikank. erityispainos: Luku 03 Nide 17 s. 0247

Ruotsink. erityispainos Alue 3 Nide 8 s. 0161

Espanjank. erityispainos: Luku 03 Nide 12 s. 0067

Portugalink. erityispainos: Luku 03 Nide 12 s. 0067



NEUVOSTON ASETUS (ETY) N:o 519/77 annettu 14 päivänä maaliskuuta 1977 vientitukien myöntämistä ja niiden määrän vahvistamisperusteita koskevien yleisten sääntöjen vahvistamisesta hedelmä- ja vihannesjalostealalla EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 14 päivänä maaliskuuta 1977 annetun neuvoston asetuksen (ETY) N:o 516/77(1) ja erityisesti sen 6 artiklan ottaa huomioon komission ehdotuksen, sekä katsoo, että asetuksen (ETY) N:o 516/77 6 artiklassa säädetyt vientituet on vahvistettava tietyin perustein, joilla katetaan yhteisön hedelmä- ja vihannesjalosteiden ja kansainvälisen kaupan hintojen välinen erotus; tämän vuoksi on tarpeen ottaa huomioon toisaalta hedelmä- ja vihannesjalosteiden saantitilanne ja näiden tuotteiden hinnat yhteisössä sekä toisaalta kansainvälisen kaupan hintatilanne, kun otetaan huomioon tarjottavien hedelmä- ja vihannesjalosteiden hintaerot, kansainvälisen kaupan ja yhteisön hintojen välisen erotuksen kattamiseksi olisi otettava huomioon tuotteiden markkinoille saattamisesta aiheutuvat kustannukset, hintojen kehityksestä tehtyjen huomioiden perusteella nämä hinnat on vahvistettava yleisten periaatteiden mukaisesti; tämän vuoksi olisi kansainvälisen kaupan hintoja määritettäessä otettava huomioon kolmansien maiden markkinoiden hinnat ja tarjoushinnat yhteisön rajalla; yhteisön hintoja määritettäessä olisi käytettävä viennin kannalta suotuisimmiksi osoittautuvia hintoja, on tarpeen säätää mahdollisuudesta vaihdella tukien määrää tuotteiden määräpaikan mukaan, koska tietyissä määrämaissa sovelletaan erityisiä tuontiedellytyksiä, ja kilpailun vääristymien estämiseksi on tarpeen, että toiminnoilta edellytetty hallinnollinen järjestelmä on sama kaikkialla yhteisössä, ON ANTANUT TÄMÄN ASETUKSEN: 1 artikla Tässä asetuksessa vahvistetaan vientitukien vahvistamista ja myöntämistä koskevat yleiset säännöt asetuksen (ETY) N:o 516/77 1 artiklassa tarkoitetuille tuotteille. 2 artikla Vientitukien vahvistamisessa otetaan huomioon seuraavat tekijät: a) vallitseva tilanne ja kehitysnäkymät - yhteisön markkinoiden hedelmä- ja vihannesjalosteiden hintojen ja saatavuuden osalta ja - kansainvälisen kaupan hintojen osalta; b) kaupan pitämisen ja kuljetuksen vähimmäiskustannukset yhteisön markkinoilta yhteisön satamiin tai muihin vientipaikkoihin sekä markkinoille saattamisesta aiheutuvat kulut määrämaahan saakka; c) suunniteltuun vientiin liittyvät taloudelliset näkökohdat. 3 artikla 1. Yhteisön markkinoiden hinnat vahvistetaan ottaen huomioon viennin kannalta suotuisimmiksi osoittautuvat hinnat. 2. Kansainvälisen kaupan hinnat vahvistetaan ottaen huomioon: a) kolmansien maiden markkinoiden hinnat; b) kolmansien määrämaiden suotuisimmat tuontihinnat kolmansista maista peräisin olevalle tuonnille; c) kolmansissa viejämaissa noteeratut tuotantohinnat; d) tarjoushinnat yhteisön rajalla. 4 artikla Jos kansainvälisen kaupan tilanne tai tiettyjen markkinoiden erityisvaatimukset niin edellyttävät, yhteisön tuki voi vaihdella määritetylle tuotteelle sen määräpaikan mukaisesti. 5 artikla 1. Tukea maksetaan, jos on osoitettu, että tuotteet - on viety yhteisön ulkopuolelle ja - ne ovat peräisin yhteisöstä. 2. Jos 4 artiklaa sovelletaan, tukea maksetaan 1 kohdassa säädetyin edellytyksin ja sillä edellytyksellä, että osoitetaan tuotteen saavuttaneen sen määräpaikan, jonka mukaan tuki on vahvistettu. Tähän sääntöön voidaan kuitenkin säätää poikkeuksia 3 kohdassa säädettyä menettelyä noudattaen, jollei vastaavat takuut tarjoavista, määritettävistä edellytyksistä muuta johdu. 3. Lisäsäännöksiä voidaan antaa asetuksen (ETY) N:o 516/77 20 artiklassa säädettyä menettelyä noudattaen. 6 artikla 1. Kumotaan vientitukien myöntämistä ja niiden määrän vahvistamisperusteita koskevien yleisten sääntöjen vahvistamisesta hedelmä- ja vihannesjalostealalla 2 päivänä heinäkuuta 1971 annettu neuvoston asetus (ETY) N:o 1426/71(2) 2. Viittauksia 1 kohdan mukaisesti kumottuun asetukseen pidetään viittauksina tähän asetukseen. 7 artikla Tämä asetus tulee voimaan 1 päivänä huhtikuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä maaliskuuta 1977. Neuvoston puolesta Puheenjohtaja J. SILKIN (1) EYVL N:o L 73, 21.3.1977, s. 1 (2) EYVL N:o L 151, 7.7.1971, s. 3